b'\n_START_ARTICLE_\nPaavo Hiltunen\n_START_PARAGRAPH_\nPaavo Oskar Hiltunen (2. kes\xc3\xa4kuuta 1923 Helsinki \xe2\x80\x93 31. elokuuta 2013 J\xc3\xa4rvenp\xc3\xa4\xc3\xa4) oli suomalainen juristi, hovioikeudenneuvos ja evankelista. _NEWLINE_Hiltunen valmistui lakitieteen kandidaatiksi 1946, lakitieteen lisensiaatiksi ja varatuomariksi 1948. H\xc3\xa4n toimi asianajajana 1945\xe2\x80\x931950 ja Helsingin hovioikeudessa hovioikeudenneuvoksena 1957\xe2\x80\x931987. _NEWLINE_H\xc3\xa4nen v\xc3\xa4it\xc3\xb6skirjansa hyl\xc3\xa4ttiin 1952, jonka j\xc3\xa4lkeen h\xc3\xa4n koki voimakkaan uskonnollisen her\xc3\xa4\xc3\xa4misen. Hiltunen oli julkisuudessa voimakkaiden moraalisten kannanottojensa vuoksi, muun muassa Hannu Salaman Juhannustanssit -kirjaa koskevassa keskustelussa sek\xc3\xa4 pastori Jouni Apajalahden Minimessu-kirjaa koskeneessa arvostelussaan. H\xc3\xa4n kirjoitti kymmeni\xc3\xa4 uskonnollisia kirjoja sek\xc3\xa4 omael\xc3\xa4m\xc3\xa4kerrallisia teoksia.'